Christian Le Squer

Christian Le Squer, ganet d'an 30 a viz Gwengolo 1962 e Pleheneg (Bro-Gwened), a zo ur mestr-keginer breizhat, teir steredenn gantañ gant ar Sturlevr Michelin etre 2002 ha 2013 hag abaoe 2016.

 Buhezskrid 
Ganet e voe Christian Le Squer d'an 30 a viz Gwengolo 1962 e Pleheneg. Disavet e voe war ribl stêr an Intel. Fellout a rae dezhañ bezañ martolod, ha da 14 bloaz ez eas e-bourzh chaluter e eontr e-pad pemzek deiz lec'h ma teskas diazez ar geginañ gant ur martolod. Etre daou soñj e voe etre ar geginerezh hag ar pastezerezh e-pad ur prantad met ur staj baraerezh a lakaas anezhañ da zibab a hini gentañChristian Le Squer, notice biographique, lci.tf1.fr. Gwelet d'an 18 a viz Kerzu 2013.. Mont a reas e-barzh ur skol letierezh hag ur TGM/BDM keginañ a yellas gantañ e lise micherel Jean Guéhenno e Gwened e 1986Nadine Lemoine, Christian Le Squer: un parcours exemplaire, atersadenn, lhotellerie-restauration.fr, 29 a viz C'hwevrer 2012. Gwelet d'an 18 a viz Kerzu 2013..

Goude bezañ bet stummet e tiez parizian evel Le Divellec, Lucas Carton, Taillevent, ar Ritz e voe Christian Le Squer e penn keginerezh ar Café de la Paix. Eno eo ez eas e steredenn gentañ gantañ e 1996 d'an oad a 34 bloaz, hag an eil e 1998.

E 1999 e adkemeras ar Pavillon Ledoyen war-lerc'h Ghislaine Arabian lec'hiet e traoñ bali ar Champs Elysées, en 8 arondisamant Pariz. Kadarnaat a reas e div steredenn hag e 2002 e voe roet dezhañ un trede gant ar Sturlevr Michelin. E 2008 e tigoras ur preti nevez, an Etc (evit "Épicure traditionnelle cuisine") e Pariz, har ur steredenn a  'z eas dezhañ gant ar sturlevr Michelin ar bloaz war-lerc'h. E 2011 e voe digoret ar preti La Grande Verrière gantañ, er Jardin d'acclimatation e-kichen koad Boulogne. E 2013 ez eas e-barzh kelc'h ar geginerien « pemp tok » ganto roet gant ar sturlevr Gault et Millau evit e breti Restaurant LedoyenLe palmarès du Guide France 2014, gaultmillau.fr, 27 a viz Here 2013..

Labourat a ra Christian Le Squer el Four Seasons Hotel George V abaoe miz Here 2014. 

Div steredenn a'z eas dezhañ gant ar Sturlevr Michelin e 2015.

E 2015 ez eas Christian Le Squer adarre e-barzh kelc'h ar geginerien « pemp tok » gant ar sturlevr Gault et Millau evit e breti « Le Cinq V » er palaz Four Seasons Hotel George V. Roet e oa an notenn a 19/20 dezhañ gant ar sturlevr. 

Roet e voe e drede steredenn dezhañ gant ar sturlevr Michelin d'ar 1 a viz C'hwevrer 2016 evit e breti « Le Cinq V ».

 Enorioù 
 Marc'heg urzh dellid al labour-douar (2005)


 Notennoù ha daveoù 

 Gwelet ivez 
 Pennad kar 
 Keginerezh Breizh

 Liamm diavaez 
Poltred ar mestr-keginer steredennet Christian Le Squer - Palais de chef war vimeo.com

Rummad:Keginerien Breizh
Rummad:Ganedigezhioù 1962